Audi e-tron

Audi e-tron er en sports-elbil (konseptbil), første gang introdusert på Internationale Automobil-Ausstellung i 2009.

Bilen er bygget designmessig etter Audi R8. Den bruker 4,8 sekunder fra 0 til 100 km/t, og 4,1 sekunder fra 60 til 120 km/t. Bilens topphastighet er sperret på 200 km/t fra produsenten. Maksimum rekkevidde er 248 kilometer.

Den har fire asynkronmotorer, ett på hvert hjul. Den har ett litium-ionbatteri på 470 kilo med kapasitet på 53 kWh, men kun 42,4 kWh er disponibelt. Opplading tar seks til åtte timer ved lading i en vanlig huskontakt,  med høyhastighetslader forkortes prosessen til 2,5 timer.

 Eksterne lenker 



Kategori:Audi-modeller
Kategori:Konseptbiler
Kategori:Sportsbiler
Kategori:Elbiler